open-index/open-wikipedia-markdown huggingface dataset:
Οθωμανική περίοδος στα Βαλκάνια

μικρογραφία|δεξιά|Οι Οθωμανοί στα Βαλκάνια
Η **Οθωμανική περίοδος στα Βαλκάνια** είναι η περίοδος στην οποία οι Οθωμανοί Τούρκοι είχαν κατακτήσει και εγκατασταθεί στα Βαλκάνια. Η περίοδος ξεκινάει από την Άλωση της Κωνσταντινούπολης το 1453 μέχρι το 1830 και το τέλος της Ελληνικής Επανάστασης. Κάποιοι θεωρούν το τέλος της Τουρκοκρατίας το 1878 με το Συνέδριο του Βερολίνου όπου ανεξαρτητοποιήθηκαν και τα τελευταία κράτη. Η **Οθωμανική περίοδος στα Βαλκάνια** θεωρείται από τις πιο σκληρές της Βαλκανικής Ιστορίας διότι για πάνω από 400 χρόνια οι λαοί των Βαλκανίων ήταν σκλαβωμένοι και υποτελείς των Τούρκων. Τον 19ο αιώνα η Τουρκοκρατία τελείωσε με το τέλος της Ελληνικής Επανάστασης και την ίδρυση του νέου ελληνικού κράτους, την ίδρυση του νέου ρουμανικού κράτους, με την ανεξαρτησία του 1878 της Σερβίας, του Μαυροβουνίου και την αυτονομία της Βουλγαρίας και της Κρήτης. Η Οθωμανική αυτοκρατορία έχασε τα περισσότερα εδάφη της στα Βαλκάνια έπειτα από τους Βαλκανικούς Πολέμους με εξαίρεση την Ανατολική Θράκη.
Ιλιά Ιβανιούκ

Ο **Ιλιά Ντμίτριεβιτς Ιβανιούκ** (ρωσ. *Илья Дмитриевич Иванюк*, γενν. 9 Μαρτίου 1993) είναι Ρώσος αθλητής του στίβου στο άλμα εις ύψος. 

Συμμετέχοντας με τη Ρωσία, κατέκτησε την πρώτη θέση στο Ευρωπαϊκό Πρωτάθλημα Κ23 Στίβου 2015. 

Λόγω του αποκλεισμού της Ρωσίας, από το 2017 συμμετέχει με τους Εξουσιοδοτημένους Ουδέτερους Αθλητές. 

Έχει το χάλκινο μετάλλιο από το Ευρωπαϊκό Πρωτάθλημα Στίβου 2018, με άλμα στα 2,31 μ. 

Τα ατομικά του ρεκόρ είναι 2,35 μ στον ανοιχτό στίβο (Ντόχα 2019) και επίσης 2,31 μ στον κλειστό στίβο (Μόσχα 2017). 

## Διεθνείς διοργανώσεις

## Παραπομπές


Κατηγορία:Ρώσοι αθλητές του στίβου
Κατηγορία:Άλτες του ύψους
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Άγιος Γεώργιος (κυπριακά τοπωνύμια)

Στην επικράτεια της Κύπρου με το όνομα **Άγιος Γεώργιος** αναφέρονται τα κάτωθι τοπωνύμια:

*Άγιος Γεώργιος (Συλίκου), χωριό της επαρχίας Λεμεσού
*Άγιος Γεώργιος Πάφου, χωριό της επαρχίας Πάφου
*Άγιος Γεώργιος (συνοικία Αμμοχώστου), συνοικία Δήμου Αμμοχώστου
*Άγιος Γεώργιος (Λεμεσός), συνοικία Δήμου Λεμεσού
*Άγιος Γεώργιος (συνοικία Αγίου Δομετίου), συνοικία Δήμου Αγίου Δομετίου
*Άγιος Γεώργιος Κερύνειας, χωριό της επαρχίας Κερύνειας
*Άγιος Γεώργιος Αμμοχώστου, χωριό της επαρχίας Αμμοχώστου
*Άγιος Γεώργιος Καυκάλλου, χωριό της επαρχίας Λευκωσίας
*Άγιος Γεώργιος Σολέας, χωριό της επαρχίας Λευκωσίας
*Άγιος Γεώργιος (συνοικία Κυθρέας), συνοικία της Κυθρέας
*Άγιος Γεώργιος (συνοικία Λατσιών), συνοικία των Λατσιών
*Άγιος Γεώργιος (συνοικία Μόρφου), συνοικία της Μόρφου
*Άγιος Γεώργιος (συνοικία Πραστειού)
*Άγιος Γεώργιος (Αγλασυκας), τοπονυμιο της Λύσης
Σάββα Λίκα

Η **Σάββα Λίκα** (, γενν. 27 Ιουνίου 1970) είναι Αλβανίδα-Ελληνίδα πρώην ακοντίστρια, η οποία εκπροσώπησε την Ελλάδα. 

## Βιογραφία και αθλητική σταδιοδρομία
Η Λίκα γεννήθηκε ως **Βογισάβα Λίκα** στην Κρούγια της Αλβανίας και είναι κόρη Αλβανών γονέων. Είναι Αλβανικής Ορθόδοξης πίστης. Εκπροσωπούσε τη γενέτειρα της, Αλβανία, μέχρι το 2002. Στις 11 Οκτωβρίου 1987, σε ηλικία μόλις 17 ετών, έγινε πρωταθλήτρια Αλβανίας και έθεσε ένα νέο εθνικό ρεκόρ στον ακοντισμό, με 53.30μ. 

Μετανάστευσε στην Ελλάδα το 1997. 

Η προσωπική της καλύτερη βολή είναι 63,13 μέτρα, που επιτεύχθηκε τον Αύγουστο του 2007, στο Παγκόσμιο Πρωτάθλημα του 2007 στην Οσάκα, στο οποίο κατέλαβε την 5η θέση. 

Αποσύρθηκε μετά το Ελληνικό Πρωτάθλημα το 2014.

## Διακρίσεις

## Παραπομπές


## Εξωτερικοί σύνδεσμοι
*    

Κατηγορία:Ελληνίδες αθλήτριες του ακοντισμού
Κατηγορία:Αλβανίδες αθλήτριες του στίβου
Κατηγορία:Έλληνες αλβανικής καταγωγής
Κατηγορία:Πολιτογραφημένοι πολίτες της Ελλάδας
Κατηγορία:Αλβανοί μετανάστες στην Ελλάδα
Κατηγορία:Αθλητές στίβου Πανελληνίου
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Αθλητές του στίβου στους Μεσογειακούς Αγώνες 2009
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Ανατολικοί Ορθόδοξοι Χριστιανοί από την Αλβανία
Ανίτα Μάρτον

Η **Ανίτα Μάρτον** (γεν. 15 Ιανουαρίου 1989) είναι Ουγγαρέζα αθλήτρια του στίβου, που εξειδικεύεται στη σφαιροβολία γυναικών.

Έχει το χάλκινο ολυμπιακό μετάλλιο στη σφαιροβολία από το 2016, με βολή στα 19.87 μέτρα και νέο Εθνικό ρεκόρ.

Στο Παγκόσμιο Πρωτάθλημα Στίβου 2017 κατέκτησε το αργυρό μετάλλιο, πίσω από τη Γκονγκ Λιτζιάο.

Έχει κατακτήσει Παγκόσμιο Πρωτάθλημα Κλειστού Στίβου (2018), καθώς και 2η θέση (2016).

Έχει άλλα πέντε μετάλλια σε Πρωταθλήματα Ευρωπαϊκού Επιπέδου (ανοιχτός και κλειστός στίβος).

## Παραπομπές


Κατηγορία:Ούγγροι αθλητές του στίβου
Κατηγορία:Ούγγροι Ολυμπιονίκες
Κατηγορία:Σφαιροβόλοι
Κατηγορία:Ούγγροι αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στη Θερινή Πανεπιστημιάδα 2011
Κατηγορία:Αθλητές του στίβου στη Θερινή Πανεπιστημιάδα 2013
Κατηγορία:Κάτοχοι μεταλλίων του Ουγγρικού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Βραβείο Ρίσαρντ Καπουστσίνσκι για λογοτεχνική δημοσιογραφία

Το **Βραβείο Ρίσαρντ Καπουστσίνσκι για λογοτεχνική δημοσιογραφία** (αγγλικά:*Ryszard Kapuściński Award for Literary Reportage,* ) είναι ένα πολωνικό διεθνές λογοτεχνικό βραβείο, που καθιερώθηκε για να βραβεύσει και να προωθήσει βιβλία δημοσιογραφίας. Προορίζεται ώστε να τιμήσει την κληρονομιά του δημοσιογράφου και συγγραφέα Ρίσαρντ Καπουστσίνσκι (1932-2007). 

Καθιερώθηκε τον Ιανουάριο του 2010 από το Συμβούλιο της Βαρσοβίας και απονέμει 50.000 ζλότι στον συντάκτη του καλύτερου λογοτεχνικού έργου δημοσιογραφίας. Εάν το βιβλίο έχει μεταφραστεί στα πολωνικά, ο μεταφραστής λαμβάνει 15.000 ζλότι.
## Νικητές
; 2019
* Μάτσιεϊ Ζαρέμπα (Πολωνία, Σουηδία): *Dom z dwiema wieżami* (*Ένα σπίτι με δύο πυργίσκους*) *(*μετάφραση από Μάριους Καλινόβσκι, έκδοση από Karakter)
* **<u>Βραβείο μεταφραστή:</u>** Μάριους Καλινόβσκι (Πολωνία, Σουηδία) για τη μετάφραση του *Dom z dwiema wieżami* (*Ένα σπίτι με δύο πυργίσκους*) του Μάτσιεϊ Ζαρέμπα από τα σουηδικά.
; 2018 
* Άννα Μπίκοντ (Πολωνία): *Sendler: In Hiding* 
; 2017 
* Ράνα Ντασγκούπτα (Ηνωμένο Βασίλειο): *Capital: The Eruption of Delhi* 
; 2016 
* Πάβεου Ρέσκα (Πολωνία): *The Devil and the Bar of Chocolate* 
; 2015 
* Σβετλάνα Αλεξίεβιτς (Λευκορωσία): *Second-hand Time* 
* Μίχαου Ολζέβσκι (Πολωνία): *Najlepsze buty na świecie* (*Τα καλύτερα παπούτσια του κόσμου*)  
* **Βραβείο μεταφραστή**: Μάριουζ Καλινόβσκι για το βιβλίο του Γκέραν Ρόσενμπεργκ  *Ett kort uppehåll på vägen från Auschwitz (Μία σύντομη στάση στο Δρόμο από το Άουσβιτς)* από τα σουηδικά.
; 2014 
*Ελίσαμπεθ Όσμπρινκ (Σουηδία): *Och i Wienerwald står träden kvar* 
; 2013 
* Εντ Βούλιαμι (Ηνωμένο Βασίλειο/Ιρλανδία): *Amexica: War Along the Borderline*
; 2012 
*Λιάο Γιγού (Κίνα): *The Corpse Walker: Real Life Stories, China from the Bottom Up*
; 2011 
* Σβετλάνα Αλεξίεβιτς (Λευκορωσία): *War’s Unwomanly Face*
* **Βραβείο μεταφραστή**: Wen Huang (μετάφραση κινέζικα-αγγλικά) και Αγκνιέσκα Πόκοϊσκα (μετάφραση αγγλικά-πολωνικά). 
; 2010 
*Ζαν Ατσφέλντ (Γαλλία): *The Antelope's Strategy: Living in Rwanda After the Genocide*

## Παραπομπές


Κατηγορία:Πολωνικά βραβεία λογοτεχνίας
Κατηγορία:Πολωνικά βραβεία
Ρίτσα Παπακωνσταντίνου

Η **Ρίτσα Παπακωνσταντίνου** (2 Μαρτίου 1972, Μπρένκιρκα, Σουηδία) είναι διάσημη Ελληνοσουηδή τηλεοπτική παρουσιάστρια στην SVT από το 2004. Έχει πάρει επίσης ρόλους ηθοποιού σε τηλεοπτικές σειρές, κυρίως στην Känd från TV. 

Είναι η αδελφή του Ελληνοσουηδού τραγουδοποιού και μουσικού παραγωγού Άλεξ Παπακωνσταντίνου. 

## Παραπομπές

Κατηγορία:Σουηδοί ελληνικής καταγωγής
Κατηγορία:Εκφωνητές ραδιοφωνίας και τηλεόρασης
Ράντισα Ίλιτς

Ο **Ράντισα Ίλιτς** (*Radiša Ilić*, κυριλλικά:Радиша Илић, 20 Σεπτεμβρίου 1977 - 13 Μαρτίου 2025) ήταν Σέρβος παλαίμαχος επαγγελματίας ποδοσφαιριστής, ο οποίος αγωνιζόταν ως τερματοφύλακας και προπονητής τερματοφυλάκων της Εθνικής Σερβίας. 

## Σταδιοδρομία σε συλλόγους
Αφού ξεκίνησε τη σταδιοδρομία του με τη Σλομπόντα Ούζιτσε, ο Ίλιτς μετακινήθηκε στην Παρτιζάν το καλοκαίρι του 1998. Πέρασε τις επόμενες πέντε σεζόν στο σύλλογο, κερδίζοντας τρεις τίτλους πρωταθλήματος (1999, 2002 και 2003) και ένα εθνικό κύπελλο (2001). 

Μετά από ένα σύντομο πέρασμα από τη ρουμανική Προγκρέσουλ Βουκουρέστι, επέστρεψε στην πατρίδα του και αγωνίστηκε στις Μπόρατς Τσάτσακ (2004-2006) και ΟΦΚ Βελιγραδίου (2006-2008). Στη συνέχεια μετακόμισε για δεύτερη φορά στο εξωτερικό και εντάχθηκε στον Πανσερραϊκό, τον οποίο δεν κατάφερε να βοηθήσει να αποφύγει τον υποβιβασμό από την κορυφαία κατηγορία κατά την περίοδο 2008-09. 

Τον Ιούνιο του 2010, ο Ίλιτς επέστρεψε ξανά στην Παρτιζάν ύστερα από 7 χρόνια. Σύλλεξε τρία ακόμη εγχώρια τρόπαια με το σύλλογο, πριν αποσυρθεί από την ενεργό δράση τον Ιανουάριο του 2013. 

## Διεθνής σταδιοδρομία
Κατέγραψε τη μοναδική συμμετοχή του για την Εθνική Σερβίας σε μία φιλική ισοπαλία με 1-1 εναντίον της Βόρειας Μακεδονίας στις 6 Φεβρουαρίου 2008, διατηρώντας καθαρή εστία στο πρώτο ημίχρονο, πριν αντικατασταθεί από τον Νταμίρ Καχριμάν. 

## Θάνατος
Αυτοκτόνησε στις 13 Μαρτίου 2025, σε ηλικία 47 ετών.

## Διακρίσεις

; Παρτιζάν 

* Πρωτάθλημα Σερβίας: 1998-99, 2001-02, 2002-03, 2010-11, 2011-12 
* Κύπελλο Σερβίας: 2000-01, 2010-11 

## Παραπομπές

## Εξωτερικοί σύνδεσμοι

* Προφίλ Superleague Ελλάδας 
*   
*Προφίλ στο Transfermarkt.com

Κατηγορία:Σέρβοι ποδοσφαιριστές
Κατηγορία:Ποδοσφαιριστές από τη Σερβία και Μαυροβούνιο
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Σερβίας
Κατηγορία:Ποδοσφαιριστές ΦΚ Σλομπόντα Ούζιτσε
Κατηγορία:Ποδοσφαιριστές Σουπερλίγκα Σερβίας
Κατηγορία:Ποδοσφαιριστές Παρτιζάν Βελιγραδίου
Κατηγορία:Ποδοσφαιριστές ΦΚ Προγκρέσουλ Βουκουρέστι
Κατηγορία:Σέρβοι ποδοσφαιριστές στο εξωτερικό
Κατηγορία:Ποδοσφαιριστές Μπόρατς Τσάτσακ
Κατηγορία:Ποδοσφαιριστές ΟΦΚ Βελιγραδίου
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Λίγκα 1 (Ρουμανία)
Σοφία Πανάγου

Η **Σοφία Πανάγου** (Αθήνα, 16 Ιανουαρίου 1982) είναι Ελληνίδα ηθοποιός. Έγινε ευρύτερα γνωστή μέσα από την κωμική σειρά *[[Πενήντα Πενήντα]]* το 2005, που ήταν και η πρώτη της συμμετοχή σε τηλεοπτική σειρά. Επίσης έγινε γνωστή και από την τηλεοπτική σειρά *[[Το σόι σου]]* .

## Βιογραφικό
### Τηλεόραση
Η πρώτη της δουλειά στην τηλεόραση ήταν στην κωμική σειρά *[[Πενήντα Πενήντα]]* που έκανε πρεμιέρα το 2005 και προβλήθηκε αρχικά για δύο σεζόν. Στη σειρά είχε τον ρόλο της **Ναταλίας Ζορμπά** υποδυόμενη την τηλεοπτική κόρη του Πέτρου Φιλιππίδη και της Άβας Γαλανοπούλου. Εξαιτίας της μεγάλης επιτυχίας της σειράς ακολούθησαν κι άλλες επιτυχημένες τηλεοπτικές συμμετοχές μέσα στα επόμενα χρόνια.

Το 2007 συμμετείχε σε ένα επεισόδιο της σειράς *[[Εντιμότατοι κερατάδες]]* μαζί με τον Μέμο Μπεγνή. Ακόμη έλαβε μέρος σε μία ιστορία της σειράς *[[Επτά Θανάσιμες Πεθερές]]* συμπρωταγωνιστώντας μαζί με την Μίρκα Παπακωνσταντίνου και τον Γιάννη Ζουγανέλη. Ακόμη την ίδια περίοδο συμμετείχε στο βασικό καστ της σειράς *Στους 31 δρόμους*. Ακολούθησε μία ακόμη συμμετοχή της στις *[[Επτά Θανάσιμες Πεθερές]]* το 2008 όπου έπαιξε μαζί με την Καίτη Κωνσταντίνου και τον Οδυσσέα Παπασπηλιόπουλο στο επεισόδιο "Η Πειραιώτισσα Πεθερά" ενώ συμμετείχε και στη σειρά *[[Αληθινοί Έρωτες]]*.

Τη σεζόν 2008-2009 είχε έναν από τους πρωταγωνιστικούς ρόλους στην κοινωνική σειρά *Ιατρικό Απόρρητο* συμπρωταγωνιστώντας μαζί με τους Γιώργο Κιμούλη, Παναγιώτη Μπουγιούρη, Σοφία Παυλίδου και Κλέλια Ρένεση. Το 2009 έλαβε μέρος σε μία ιστορία της σειράς *[[Εργαζόμενη Γυναίκα]]* υποδυόμενη την έφηβη κόρη του Βλαδίμηρου Κυριακίδη και της Ελένης Ράντου. Το 2011 συμμετείχε και πάλι στην επιστροφή της σειράς ''Πενήντα'' ''Πενήντα'' και τον τρίτο κύκλο επεισοδίων.

Επέστρεψε στην τηλεόραση μετά από μία αποχή 3 χρόνων το 2014 με τη σειρά *[[Το σόι σου]]*, που προβάλλονταν μέχρι και το τέλος της σεζόν του 2019 στον Alpha. Εκεί υποδύθηκε τις δύο από τις κόρες της οικογένειας Χαμπέα με τον ένα ρόλο να έχει μόνιμη συμμετοχή στο βασικό καστ της σειράς και ο άλλος κάποιες guest εμφανίσεις.

### Κινηματογράφος
Στον κινηματογράφο έχει λάβει μέρος στις ταινίες *Είναι ο Θεός μάγειρας;* (2004) και *Κλέφτες* (2007).
## Παραπομπές


Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Εσρέφ Βαΐζ

Ο **Εσρέφ Βαΐζ** είναι υπουργός στην 20ή κυβέρνηδη της Τουρκικής Δημοκρατίας της Βόρειας Κύπρου, υπό τον πρωθυπουργό Φερντί Σαμπίτ Σογιέρ. Τα χαρτοφυλάκια του είναι η υγεία και η κοινωνική πρόνοια. Ονομάστηκε υπουργός τον Απρίλιο του 2005.

## Παραπομπές


Κατηγορία:Τουρκική Δημοκρατία της Βόρειας Κύπρου
Γκαστόν Α΄ της Φουά

O **Γκαστον Α΄**, γαλλ. Gaston I (1287 - 13 Δεκεμβρίου 1315) από τον Οίκο των Φουά ήταν 9ος κόμης της Φουά, (ως Γκαστόν Η΄) 22ος υποκόμης τού Μπεάρν και συν-πρίγκιπας της Ανδόρρας.

## Βιογραφία
Ήταν ο μόνος γιος τού Ρογήρου-Βερνάρδου Γ΄ κόμη της Φουά και της Μαργαρίτας δε Μονκάδα, κόρης και κληρονόμου τού Γκαστόν Ζ΄ υποκόμη τού Μπεάρν.

Το 1302 διαδέχθηκε τον πατέρα του, υπό την επιτροπεία της μητέρας του. Μάλλον ήταν παρών στη μάχη των Χρυσών Σπιρουνιών το 1302 και πολέμησε πάλι για τον βασιλιά της Γαλλίας εναντίον των Φλαμανδών στη μάχη τού Μονς-αν-Πεβέλ το 1304. Για να χρηματοδοτηθούν οι δαπάνες τού πολέμου εναντίον της Φλάνδρας, αυξήθηκαν οι φόροι· όταν όμως ήλθαν οι βασιλικοί φοροσυλλέκτες, οι πόλεις της κομητείας της Φουά εξεγέρθηκαν. Για τον λόγο αυτόν η κομητεία κατασχέθηκε για ένα μικρό χρονικό διάστημα από τον σενεσάλη τού Καρκασσόν.

Το 1308 ξεκίνησε πόλεμο εναντίον τού κόμη τού Αρμανιάκ, παρά την εντολή τού βασιλιά που είχε απαγορεύσει τις διαμάχες στο εσωτερικό της Γαλλίας. Ο Γκαστόν Α΄ αιχμαλωτίστηκε και φυλακίστηκε στο Σατελέ. Ελευθερώθηκε μόνο με την πληρωμή 26.000 πονντ ως λύτρων. Επίσης είχε ένοπλη αντιπαράθεση με τον θείο του Ιάκωβο Β΄ της Μαγιόρκας και ακόμη και με τη μητέρα του, που κυβερνούσε σταθερά τη Φουά κατά τις πολλές του απουσίες.

Το 1310 κληρονόμησε την υποκομητεία τού Μαρσάν από τη θεία του Κωνσταντία δε Μονκάδα. Όταν ένας άλλος θείος του, ο Ερμενγκόλ Ι΄ κόμης τού Ουρζέλ, απεβίωσε χωρίς άρρενα διάδοχο, ο Γκαστόν διεκδίκησε το Ουρζέλ, αλλά δεν αντιστάθηκε στον Αλφόνσο Δ΄ της Αραγωνίας, που ενσωμάτωσε το Ουρζέλ στο στέμμα της Αραγωνίας.

Όταν επέστρεψε από έναν άλλο πόλεμο εναντίον της Φλάνδρας, ο Γκαστόν Α΄ ασθένησε και απεβίωσε στο αββαείο Μωμπισσόν, κοντά στο Ποντουάζ. Η σορός του μεταφέρθηκε στο αββαείο Μπουλμπόν, όπου τάφηκε δίπλα στους προγόνους του. Μερικές πηγές αναφέρουν, ότι τάφηκε στη μονή των Ιακωβίνων στο Παρίσι, που τώρα δεν υφίσταται.

## Οικογένια
Νυμφεύτηκε το 1301 την Ιωάννα των Καπετιδών-Αρτουά, κόρη τού Φιλίππου κυρίου του Κονς και είχε τέκνα:
* Γκαστόν Β΄ 1308-1343, κόμης της Φουά & υποκόμης τού Μπεάρν.
* Ρογήρος-Βερνάρδος Δ΄ 1310-1350, παντρεύτηκε την Κωνστάντσα ντε Λούνα 1310-1353, κόρη τού Αρτάλ ντε Λούνα. Γιος του ήταν ο:
** Ρογήρος-Βερνάρδος Ε΄ υποκόμης τού Καστελμπόν. Παιδιά του ήταν:
*** Ματθαίος π. 1363-1398, κόμης της Φουά.
*** Ισαβέλλα 1361-1428, κόμισσα της Φουά.
* Ροβέρτος, επίσκοπος τού Λαβώρ.
* Μαργαρίτα.
* Λευκή, παντρεύτηκε το 1328 τον Ιωάννη Β΄ των Γκραγύ υποκόμη τού Καστιγιόν, πρωτεύοντα τού Μπυς (captal de Buch). Γιος του ήταν ο:
** Ιωάννης Γ΄ απεβ. 1376, πρωτεύων τού Μπυς.
* Ιωάννα απεβ. 1358, παντρεύτηκε τον Πέτρο πρίγκιπα (infante) της Αραγωνίας, κόμη της Ριβαγόθα, γιο τού Ιακώβου Β΄ της Αραγωνίας, από τον Οίκο της Βαρκελώνης.
** Ελενώρα 1333-1417, παντρεύτηκε τον Πέτρο Α΄ της Κύπρου.

## Παραπομπές


## Πηγές
* Histoire de comptes de Foix

Κατηγορία:Οίκος της Φουά
Ημέρα της Έρζυα

Η **Ημέρα της Έρζυα** (ρωσικά: День эрзянского языка, έρζυα: Эрзянь келень чи) είναι μια σύγχρονη εθνική εορτή των Ερζιανών, μίας Μορδοβιανής εθνικής ομάδας. Καθιερώθηκε το 1993 από το Ίδρυμα για τη Γλώσσα Έρζυα Α. Ριάμποφ που βρίσκεται στο Σαράνσκ. Εορτάζεται την 16 Απριλίου, την ημέρα των γενεθλίων του πρώτου καθηγητή της Έρζυα, του Ανατόλι Ριάμποφ  . 

Επί του παρόντος, η Ημέρα της Έρζυα δεν εορτάζεται μόνο στη Μορδοβία, όπου περιλαμβάνεται στις επίσημες γλώσσες μαζί με τα ρωσικά και τη γλώσσα μόκσα (мокшень кяль), αλλά και στις άλλες περιφέρειες όπου ζουν ομιλούντες την Έρζυα: Νίζνι Νόβγκοροντ, Σαμάρα, Μόσχα, Τσελιάμπινσκ, Μούρμανσκ. Παραδοσιακά, εορταστικές εκδηλώσεις γίνονται και στο εξωτερικό: στην Εσθονία   (Ερζιανή κοινότητα «Сятко»  ) και στη Φινλανδία. Στη Μόσχα διοργανωτές των εκδηλώσεων είναι η MKO «Эрзянь вайгель» (Η φωνή της Έρζυα)   στην Αγία Πετρούπολη - οι συνδικαλιστικές οργανώσεις του Ερζιανού λαού «Эле» στην Αγία Πετρούπολη και την περιφέρεια του Λένινγκραντ  

Το επίσημο πρόγραμμα του εορτασμού δεν είναι σαφώς καθορισμένο και συνήθως περιλαμβάνει ανοικτά μαθημάτα στα σχολεία και τα νηπιαγωγεία, συναντήσεις με διάσημους συγγραφείς, ποιητές, πολιτιστικές προσωπικότητες και συναυλίες. Ο σκοπός των εκδηλώσεων είναι να επιδείξουν τη γλώσσα και τη λογοτεχνία της Έρζυα, καθώς και άλλα εθνικά επιτεύγματα. Στη αίθουσα συνεδρίων πρέπει να επιδεικνύεται ένα πορτρέτο του Ανατόλι Πάβλοβιτς Ριάμποφ, επιγραφές γραμμένες στα Έρζυα, και διακοσμήσεις με λουλούδια και εθνικές σημαίες. Το επίσημο μέρος ξεκινά με το τραγούδι «Тюштя» (Τιούστια). Στο Σαράνσκ η ερμηνεία του τραγουδιού γίνεται συνήθως από τη μουσική μπάντα «Торама».  Ένα δημοφιλές και διάσημο πρόσωπο ανάβει το γενεθλιάτικο κερί. Μετά επιλέγονται οι υποψήφιοι για την προεδρία του Συμβουλίου των Ερζιανών Πρεσβύτερων (έρζυα: *<span lang="myv">Эрзянь атянь эзем</span>*). 

## Εξωτερικοί σύνδεσμοι για τους εορτασμούς της Ημέρας της Έρζυα

* Чамзинский район. Официальный сайт. //День эрзянского языка
* Сельское поселение Балыклыкульский сельсовет. // Эрзянь келень чи — День эрзянского языка.
* Администрация Бессоновского района // День эрзянского языка в Пазелской школе.
* МБОУ "ЛОБАСКИНСКАЯ СРЕДНЯЯ ШКОЛА // Фотогалерея
* Региональная мордовская национально-культурная автономия Пензенской области. //В селе Пазелки прошел День эрзянского языка
* АДМИНИСТРАЦИЯ БОЛЬШЕБОЛДИНСКОГО РАЙОНА // В Большеболдинском районе провели День эрзянского языка
* Эрзянь мастор. //ДЕНЬ ЭРЗЯНСКОГО ЯЗЫКА В ПИКШЕНИ 
* ИА «Башинформ». // В селе Федоровка отметили День эрзянского языка
* Kультурная столица финно-угорского мира 2015. // Эрзянский ансамбль «Пизёлне» посетил финно-угорскую культурную столицу

## Αναφορές


Κατηγορία:Εορτές
Άλβαρο του Ουρζέλ

Ο **Άλβαρο** (καταλαν. Álvar, ισπαν. Álvaro, 1239-1268) από τον Οίκο της Καβρέρα ήταν κόμης τού Ουρζέλ & υποκόμης τού Άγερ (1243 - 1268).

## Βιογραφία
Ήταν γιος τού Πονς Α΄. Αδελφός του ήταν ο Ερμενγκόλ Θ΄ κόμης του Ουρζέλ.

Ένα έτος μετά το τέλος τού πατέρα του, διαδέχθηκε τον αδελφό του Ερμενγκόλ Θ΄. Τότε άλλαξε το όνομά του από Ροδρίγο σε Άλβαρο· νυμφεύτηκε την Κωνστάνς δε Μονκάδα, συγγενή τού υποκόμη τού Μπεάρν, κατόπιν διαταγής τού Ιακώβου Α΄ της Αραγωνίας το 1253. Όμως απεχθανόταν τον γάμο αυτόν και τον ακύρωσε, ώστε να νυμφευτεί την Καικιλία, κόρη τού κόμη της Φουά. Αυτό έγινε αιτία μεγάλης εχθρότητας και σύγκρουσης μεταξύ των Οίκων Μπεάρν και Φουά. Ο Οίκος της Βαρκελώνης υποστήριξε τον πρώτο Οίκο από αυτούς.

Το 1259 ο Άλαβρο παραβίασε τις φεουδαλικές υποχρεώσεις του προς τον βασιλιά της Αραγωνίας, πράγμα που επέφερε τη βασιλική οργή στην κομητεία του: ο σενεσάλης Πέρε δε Μονκάδα εισέβαλε και κατέλαβε το Ποντς της Λέιδα. Το 1267 ο βασιλιάς της Αραγωνίας παρενέβη πάλι, αυτή τη φορά στη νομική διαμάχη μεταξύ των δύο συζύγων τού Άλβαρο. Ο κόμης αναγκάστηκε να διαφύγει με την Καικιλία της Φουά, αφήνοντας το Ουρζέλ στον γιο του Ερμενγκόλ Ι΄.

## Οικογένεια
Νυμφεύθηκε πρώτα το 1253 την Κωνστάνς δε Μονκάδα, συγγενή τού Οίκου των Μπεάρν.

Ο Άλβαρο ακύρωσε τον γάμο αυτόν και έκανε δεύτερο, με την Καικιλία, κόρη τού Ρογήρου-Βερνάρδου Β΄, κόμη της Φουά, και είχε τέκνο:
* Ερμενγκόλ Ι΄ 1254-1314, κόμης τού Ουρζέλ.

## Πηγές
* Οι μονές-Βάση δεδομένων

Κατηγορία:Οίκος της Καβρέρα
Κοπτική Ορθόδοξη Εκκλησία

thumb|left|Κοπτική εικόνα του Χριστού
Η **Κοπτική Ορθόδοξη Εκκλησία της Αλεξάνδρειας** () ή **Κοπτικό Ορθόδοξο Πατριαρχείο Αλεξανδρείας** είναι μια Προχαλκηδόνια (Ανατολίτικη Ορθόδοξη) Χριστιανική εκκλησία με κανονική δικαιοδοσία στην Αίγυπτο, την Αφρική και τη Μέση Ανατολή. Επικεφαλής της Εκκλησίας και του Θρόνου της Αλεξάνδρειας είναι ο *«Πάπας Αλεξανδρείας και Πατριάρχης της Έδρας του Αγίου Μάρκου»* Θεόδωρος Β΄, ο οποίος φέρει και τον τίτλο του Κόπτη Πάπα. Ονομάζεται Θρόνος της Αλεξάνδρειας για ιστορικούς λόγους, αλλά σήμερα ο Κόπτης Πάπας εδρεύει στον Κοπτικό Ορθόδοξο καθεδρικό ναό του Αγίου Μάρκου στην περιοχή Abbassia στο Κάιρο. Ο ναός ακολουθεί το Αλεξανδρινό τυπικό για τη λειτουργία, την προσευχή και την παράδοσή του. Με 20-25 εκατομμύρια μέλη παγκοσμίως, από τα οποία περίπου 18 έως 22 εκατομμύρια στην Αίγυπτο, είναι η μεγαλύτερη χριστιανική εκκλησία της χώρας. 

Κατά την παράδοσή της, η Κοπτική Εκκλησία ιδρύθηκε από τον Άγιο Μάρκο, απόστολο και ευαγγελιστή, κατά τα μέσα του 1ου αιώνα (περί το έτος 42).Τον 4-7ο αιώνα η Κοπτική Εκκλησία επεκτάθηκε βαθμιαία χάρη στον εκχριστιανισμό του Βασιλείου του Αξούμ και των δύο από τα τρία βασιλεία της Νουβίας, της Νοβαδίας και της Αλοδίας, ενώ το τρίτο βασίλειο της Νουβίας, η Μακουρία, αναγνώρισε τον Κόπτη Πατριάρχη αφού προηγουμένως είχε στοιχηθεί με τη Βυζαντινή Ορθόδοξη Εκκλησία. 

Μετά το 639, η Αίγυπτος πέρασε στην κυριαρχία των Μουσουλμάνων κατακτητών της από την Αραβία και η μεταχείριση των Κοπτών χριστιανών κυμαινόταν από ανοχή μέχρι και ανοικτό διωγμό. Τον 12ο αιώνα, η Εκκλησία μετέφερε την έδρα της από την Αλεξάνδρεια στο Κάιρο. Τον ίδιο αιώνα οι Κόπτες έγιναν θρησκευτική μειονότητα. Κατά τον 14ο και 15ο αιώνα, ο Νουβικός Χριστιανισμός αντικαταστάθηκε από το Ισλάμ. 

Το 1959 χορηγήθηκε αυτοκεφαλία στην Ορθόδοξη Εκκλησία της Αιθιοπίας. Αυτή επεκτάθηκε και στην Ορθόδοξη Εκκλησίας της Ερυθραίας το 1998 μετά τον επιτυχημένο πόλεμο της Ανεξαρτησίας της από την Αιθιοπία. 

Από την Αραβική Άνοιξη του 2011, οι Κόπτες έχουν υποστεί αυξημένες θρησκευτικές διακρίσεις και βία.

## Παραπομπές


Κατηγορία:Εθνικές Εκκλησίες
Κατηγορία:Ανατολίτικες Ορθόδοξες Εκκλησίες
Κατηγορία:Ανατολίτικη Ορθοδοξία
Κατηγορία:Κοπτικός Χριστιανισμός
*
Ερμενγκόλ Ι΄ του Ουρζέλ

Ο **Ερμενγκόλ Ι΄ της Ουρζέλ**, (Ισπανική γλώσσα : *Ermengol X*, 1254 - 1314) από τον Οίκο της Καβρέρα ήταν Κόμης της Ουρζέλ & υποκόμης της Καβρέρα & τού Άγερ (1268 - 1314) αν και η διαδοχή του αμφισβητήθηκε. Ήταν γιος τού Άλβαρο κόμη τού Ουρζέλ και της 2ης συζύγου του Καικιλίας, κόρης τού Ρογήρου-Βερνάρδου Β΄ κόμη της Φουά.

Διαδέχθηκε τον πατέρα του σε ηλικία 14 ετών υπό την επιτροπεία τού Ρογήρου-Βερνάρδου Γ΄ κόμη της Φουά. Ο πατέρας του είχε διαζευχθεί την 1η σύζυγό του Κονστάνς δε Μονκάδα και οι συγγενείς της τού Οίκου τού Μπεάρν είχαν εξοργιστεί. Επίσης ο Άλβαρο είχε εξεγερθεί εναντίον τού Ιακώβου Α΄ της Αραγωνίας. Οι Μπεάρν με την υποστήριξη τού βασιλιά είχαν διώξει τον Άλβαρο από την εξουσία και τώρα ήταν αντίθετοι με τη διαδοχή από τον Ερμενγκόλ Ι΄.

Με την προτροπή τού Οίκου της Φουά ο Ερμενγκόλ Ι΄ συμμετείχε το 1276 στον συνασπισμό εξεγερθέντων ενάντια στον Πέτρο Γ΄ της Αραγωνίας (γιο τού Ιακώβου Α΄). Ως αποτέλεσμα, είδε τα εδάφη του στα χέρια των αντιπάλων του: των Μονκάδα, τού βασιλιά και των υποκομήτων της Καρδόνα. Το 1278 συνάντησε τον Πέτρο Γ΄ στο Αγραμούντ και τα έλαβε πίσω ως φέουδο.
Έθεσε τον εαυτό του στην ακολουθία τού βασιλιά και ταξίδεψε μαζί του στη Σικελία το 1282 και στο Μπορντώ το επόμενο έτος. Το 1295 απεβίωσε ο Πέτρος Γ΄ και ο Ερμενγκόλ Ι΄ έγινε στενός σύντροφος και σύμβουλος των γιών του Αλφόνσου Γ΄ και Ιακώβου Β΄. Μάλιστα συνέδραμε τον πρώτο στην κατάκτηση τού βασιλείου της Μαγιόρκας.
Δεν είχε απογόνους και πριν απεβιώσει στο Καμπορρέλλς, όρισε κληρονόμο τον Αλφόνσο (Δ΄), δευτερότοκο γιο τού Ιακώβου Β΄, με τον όρο να νυμφευτεί τη μικρανιψιά του Τερέζα των Εντένσα, νόμιμο κληρονόμο του. Ήταν ο τελευταίος άρρην τού Οίκου της Καβρέρα.

## Παραπομπές



## Πηγές
*Barton, Thomas W. Verfasser. Victory's Shadow : Conquest and Governance in Medieval Catalonia
*Diccionario universal de historia y de geografia, p.&nbsp;152. By Lucas Alaman, Manuel Orozco y Berra
*Fité i Llevot, Francesc, 1948- (1985). Reculls d'història de la Vall d'Ager. Centre d'Estudis de la Vall d'Ager.

Κατηγορία:Οίκος της Καβρέρα
Φαίδων Παπαμιχαήλ

Ο **Φαίδων Παπαμιχαήλ** (γεννημένος το 1962) είναι Έλληνας κινηματογραφιστής  και σκηνοθέτης.

## Ζωή και σταδιοδρομία
Γεννήθηκε στην Αθήνα το 1962 από Έλληνα πατέρα και Γερμανίδα μητέρα. Όταν ήταν έξι ετών, η οικογένειά του μετακόμισε στις Ηνωμένες Πολιτείες, καθώς ο πατέρας του, γνωστός καλλιτέχνης και σκηνογράφος, έλαβε θέση εργασίας ως σχεδιαστής παραγωγής για τον Τζον Κασσαβέτη. Από μικρή ηλικία ασχολήθηκε με τον κινηματογράφο. Σπούδασε φωτογραφία και τέχνη στο Πανεπιστήμιο του Μονάχου και έλαβε το πτυχίο Bachelor Καλών Τεχνών το 1982.

Η πρώτη του δουλειά ως κινηματογραφιστής ήταν στην ταινία *Dance of the Damned* το 1988.

Αργότερα, έκανε το ντεμπούτο του ως σκηνοθέτης στην ταινία του Showtime *Sketch Artist* το 1992 και δύο χρόνια αργότερα σκηνοθέτησε τη ταινία *Dark Side of Genius.*

Είναι μέλος της Αμερικανικού Σωματείου Κινηματογραφιστών από το 2000.

Το 2000 του απονεμήθηκε το Prix Vision του Φεστιβάλ Κινηματογράφου Αβινιόν για την κινηματογράφιση του στην ταινία *[[27 Missing Kisses]]*.

Ως κινηματογραφιστής, έχει σκηνοθετήσει σχεδόν πενήντα ταινίες, συμπεριλαμβανομένων των: *[[Phenomenon (ταινία)|Phenomenon]]*, *[[America's Sweethearts]]*, *[[Πλαγίως (ταινία)|Πλαγίως]]*, *[[Walk the Line]]*, *[[The Weather Man]]*, *[[Μνημείων Άνδρες]]* και *[[Nebraska (ταινία)|Nebraska]]*, για την οποία αναδείχθηκε υποψήφιος για το Βραβείο Ακαδημίας. Έχει συνεργαστεί με τους σκηνοθέτες Τζέιμς Μάνγκολντ, Αλεξάντερ Πέιν, Όλιβερ Στόουν και Τζορτζ Κλούνει και πολλούς άλλους. Επίσης, έχει σκηνοθετήσει ταινίες όπως οι: Sketch Artist, Dark Side of Genius, *[[From Within]]* και *[[Arcadia Lost]]*.

Έχει συνεργαστεί με τους αστέρες του Χόλιγουντ, Κρίστιαν Μπέιλ, Γουίλ Σμιθ, Τζον Τραβόλτα, Τζορτζ Κλούνει, Τομ Κρουζ, Νίκολας Κέιτζ, Ράσελ Κρόου, Κάμερον Ντίαζ και άλλους και διατηρεί μια μακροχρόνια φιλία με το Χοακίν Φίνιξ και το Ντάστιν Χόφμαν.

Περνάει το χρόνο του ανάμεσα στο Λος Άντζελες και το Λεωνίδιο, τόπο καταγωγής του πατέρα του. Σε συνέντευξή του στο Greek Reporter, o Παπαμιχαήλ είπε: «Θέλω να περάσω περισσότερο χρόνο στην Ελλάδα από το επόμενο έτος. Οι γονείς μου μένουν εκεί και το σπίτι μου είναι επίσης εκεί. Επισκέπτομαι το Λος Άντζελες τακτικά για τη δουλειά μου. Προφανώς, θα μετακομίσω μόνιμα στο Λεωνίδιο κάποια στιγμή στο μέλλον. Είναι απίθανο να ζήσω το λυκόφως της ζωής μου στις Ηνωμένες Πολιτείες.».

## Επιλεγμένη φιλμογραφία

### Κινηματογράφιση

### Σκηνοθεσία

* *Sketch Artist* (1992) (ταινία τηλεόρασης)
* *Dark Side of Genius* (1994)
* *From Within* (2008)
* *Arcadia Lost* (2009)
* *[[Lost Angeles]]* (2012) (μετά την παραγωγή)

## Παραπομπές

## Εξωτερικοί σύνδεσμοι

* 
* Ο Φαίδων Παπαμιχαήλ στη Διαδικτυακή Εγκυκλοπαίδεια των Κινηματογραφιστών 
* Συνέντευξη στο CameraGuild.com
* Φαίδων Παπαμιχαήλ στο Ellines.com

Κατηγορία:Έλληνες σκηνοθέτες
Κατηγορία:Έλληνες κινηματογραφιστές
Κατηγορία:Αμερικανοί κινηματογραφιστές
Κατηγορία:Αμερικανοί ελληνικής καταγωγής
Κατηγορία:Αμερικανοί σκηνοθέτες κινηματογράφου
Μοναστήρι των Βενεδεκτίνων του Αμπού Γκος

Δέκα χιλιόμετρα δυτικά της Ιερουσαλήμ, στο χωριό Άμπου Γκος, βρίσκεται το ομώνυμο Μοναστήρι των Βενεδικτίνων (**Μοναστήρι των Βενεδεκτίνων του Αμπού Γκος**). 

## Ιστορία του μοναστηριού
Οι Σταυροφόροι πίστευαν ότι το Άμπου Γκος ήταν το χωριό Εμμαούς, όπου σύμφωνα με την Καινή Διαθήκη ο Χριστός εμφανίστηκε μετά την Ανάσταση σε δύο μαθητές του.  Έτσι το 1140 οι Ιωαννίτες Ιππότες έχτισαν στο Άμπου Γκος, πάνω σε ρωμαϊκά ερείπια, τον Ναό της Αναστάσεως. Γύρω από τον εν λόγω ναό, που έχει στοιχεία του ύστερου Ρωμανικού και του πρώιμου Γοτθικού αρχιτεκτονικού ρυθμού, δημιουργήθηκε το Μοναστήρι των Βενεδεκτίνων του Αμπού Γκος.

Το 1899 η μονή αποκτήθηκε από τη Γαλλική κυβέρνηση και τέθηκε υπό τη κηδεμονία των Γάλλων Βενεδεκτίνων Πατέρων. Το 1944 έγιναν ανασκαφές στην περιοχή, που  επιβεβαίωσαν ότι οι Σταυροφόροι ταύτιζαν το  Άμπου Γκος με το Εμμαούς. Από το 1956 το μοναστήρι διοικείται από τους Πατέρες Λαζαριστές και σήμερα είναι διπλό μοναστήρι δηλαδή έχει και μοναχούς και μοναχές.

## Παραπομπές


## Εξωτερικοί σύνδεσμοι
* https://web.archive.org/web/20190517094926/https://abbaye-abugosh.info/en/enter/
* http://catholicchurch-holyland.com/?p=397 

Κατηγορία:Χριστιανισμός στο Ισραήλ
Πετρωτό Λάρισας

Το **Πετρωτό** είναι χωριό του Δήμου Ελασσόνας. Πριν από τη μεταρρύθμιση της τοπικής αυτοδιοίκησης το 2011, ήταν μέρος του Καποδιστριακού Δήμου Ολύμπου. Η απογραφή του 2011 κατέγραψε 47 κατοίκους στο χωριό. Το Πετρωτό είναι μέρος της κοινότητας της Καλλιθέας Ελασσόνος.

## Πληθυσμός
Σύμφωνα με την απογραφή του 2011, ο πληθυσμός του οικισμού του Πετρωτού ήταν 47 άτομα, δηλαδή μειωμένος σχεδόν 22% σε σύγκριση με τον πληθυσμό της προηγούμενης απογραφής του 2001. 

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Ελασσόνας
Βούλα Τσιαμήτα

Η **Παρασκευή «Βούλα» Τσιαμήτα** (*γενν.* 10 Μαρτίου 1972) είναι Ελληνίδα πρώην πρωταθλήτρια του στίβου, η οποία αγωνιζόταν στο άλμα εις μήκος και το άλμα εις τριπλούν. Το 1999, στέφθηκε παγκόσμια πρωταθλήτρια στο τριπλούν στη Σεβίλλη της Ισπανίας.

## Βιογραφικά στοιχεία
Γεννήθηκε και μεγάλωσε στο Βόλο.

## Καριέρα και διακρίσεις
Σημαντικός σταθμός στην καριέρα της υπήρξε η συνεργασία της με τον προπονητή των αλμάτων, Γιώργο Πομάσκι. Το 1998 βελτίωσε το προσωπικό της ρεκόρ στο άλμα εις τριπλούν κατά περίπου ένα μέτρο.

Το 1999, γνώρισε τη μεγαλύτερη επιτυχία της, αφού στη Σεβίλλη κέρδισε το χρυσό μετάλλιο στο τριπλούν, με άλμα 14,88 μ., στο Παγκόσμιο Πρωτάθλημα Στίβου. Ομως το ατομικό της ρεκόρ ηταν 15,07 μ. που πέτυχε στο ιδιο Παγκόσμιο Πρωτάθλημα, στον προκριματικο αγωνα του τριπλουν και μαλιστα στην 1η προσπαθεια! Αυτό υπήρξε και το εθνικό ρεκόρ μέχρι το 2004, όταν η πρωταθλήτρια Πηγή Δεβετζή το κατέρριψε με άλμα στα 15,32 μ., στους Ολυμπιακούς Αγώνες του 2004 στην Αθήνα.

Το προσωπικό της ρεκόρ στο άλμα εις μήκος είναι 6,93 μ. και επιτεύχθηκε τον Αύγουστο του 1999 στην Πάτρα. Αυτό την τοποθετεί δεύτερη στη λίστα των κορυφαίων όλων των εποχών, πίσω μόνο από τη Νίκη Ξάνθου.

## Άδοξο τέλος στην καριέρα της
Τον Ιανουάριο 2000 κατά τη διάρκεια προετοιμασίας της τραυματίστηκε σοβαρά στο δεξί της πόδι. Υποβλήθηκε σε λεπτή χειρουργική επέμβαση. Έτσι έχασε τη συμμετοχή της στους Ολυμπιακούς Αγώνες του 2000 στο Σίδνεϊ. Μετά την επιστροφή της, δυστυχώς, οι τραυματισμοί συνεχίστηκαν. Οι επίμονοι τραυματισμοί την έκαναν να εγκαταλείψει την ενεργό δράση το 2004.

## Επιτεύγματα

## Παραπομπές


## Εξωτερικοί σύνδεσμοι
* 

Κατηγορία:Ελληνίδες αθλήτριες του άλματος εις μήκος
Κατηγορία:Ελληνίδες αθλήτριες του άλματος εις τριπλούν
Κατηγορία:Αθλητές στίβου Πανελληνίου
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Πριγκιπάτο του Τάραντα

Το **Πριγκιπάτο του Τάραντα** ήταν ένα Μεσαιωνικό κράτος, που ίδρυσε ο Βοημούνδος Α΄ πρίγκιπας της Αντιόχειας (1088), μεγαλύτερος γιος του Ροβέρτου Γυισκάρδου, όταν έκλεισε ειρήνη με τον μικρότερο αδελφό του Ρογήρο Α΄ δούκα της Απουλίας. Τα δύο αδέλφια είχαν μία έντονη διαφωνία σχετικά με την διαδοχή στην Κομητεία της Απουλίας και της Καλαβρίας. Ο Βοημούνδος Α΄ αναβάθμισε την παλιότερη Κομητεία του Τάραντα, που είχε ιδρύσει ο Γοδεφρείδος του Τάραντα (1063), σε Πριγκιπάτο (1088).

Πρωτεύουσα του πριγκιπάτου έγινε ο Τάραντας, που βρισκόταν στην Απουλία και περιείχε το νότιο τμήμα της περιφέρειας. Διατηρήθηκε 377 χρόνια και ήταν ένα πανίσχυρο φέουδο στο Βασίλειο της Σικελίας· μερικές φορές ο βασιλιάς έδινε τον τίτλο σαν δώρο στην σύζυγο ή στον διάδοχό του. Όταν ο Οίκος των Καπετιδών-Ανζού διαιρέθηκε, ο Τάραντας πέρασε στον κλάδο του Δυρραχίου (1394 - 1463).
Ο Φερδινάνδος Α΄ της Νεαπόλεως ένωσε το Πριγκιπάτο του Τάραντα με το Βασίλειο της Νεαπόλεως, όταν πέθανε η σύζυγός του Ισαβέλλα του Κλερμόν. Έτσι το πριγκιπάτο έληξε, αλλά ο βασιλιάς έδινε συχνά τον τίτλο στον διάδοχο· ο πρώτος που το δέχτηκε ήταν ο μεγαλύτερος γιος του Αλφόνσος Β΄ της Νεαπόλεως.

## Κόμητες του Τάραντα
* Γοδεφρείδος του Τάραντα 1063 - πριν το 1072, Οίκος των Αμικιδών
* Ρικάρντο της Άντρια πριν το 1071 - 1080, επίσκοπος της Άντρια
** Πέτρος Β΄ του Τράνι αδελφός του Γοδεφρείδου, ως επίτροπος του ανήλικου ανιψιού του Ριχάρδου των Αμικιδών
* Ροβέρτος Γυισκάρδος 1080 - 1085, των Ωτβίλ
* Βοημούνδος Α΄ της Αντιόχειας 1085 - 1088, ανιψιός του προηγουμένου

## [[Οίκος των Ωτβίλ]]

### [[Οίκος των Χοενστάουφεν]]

## [[Οίκος των Καπετιδών-Ανζού]]

### [[Οίκος του Μπω]]

## [[Οίκος των Γουέλφων]]

## [[Οικογένεια Ορσίνι]]

## Παραπομπές


## Πηγές
*Norwich, John Julius (1992). The Normans in Sicily. Penguin Books.

Κατηγορία:Μεσαιωνική Ιταλία
Κατηγορία:Πρώην κράτη της Ιταλικής Χερσονήσου
Κατηγορία:Πρώην πριγκιπάτα
Κριτήρι Λάρισας

Το **Κριτήρι** είναι χωριό του δήμου Τυρνάβου στον νομό Λάρισας. Η απογραφή του 2011 κατέγραψε 1.415 κατοίκους στο χωριό.

## Πληθυσμιακή ανάπτυξη
Σύμφωνα με την απογραφή του 2011, ο πληθυσμός του οικισμού του Κριτηρίου αριθμούσε 1.415 κατοίκους, δηλαδή αυξήθηκε κατά 25% σε σύγκριση με τον πληθυσμό της προηγούμενης απογραφής του 2001. 

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Τυρνάβου
Λουκάς Χαρ. Μαργαρίτης

Ο **Λουκάς Μαργαρίτης του Χαράλαμπου** (9 Μαΐου 1943- 22 Οκτωβρίου 2021) ήταν Ομότιμος Καθηγητής Κυτταρικής Βιολογίας, Ηλεκτρονικής Μικροσκοπίας και Ραδιοβιολογίας στο Τμήμα Βιολογίας της Σχολής Θετικών Επιστημών του Πανεπιστημίου Αθηνών.

## Βιογραφία
Γεννήθηκε στις 9 Μαΐου 1943 στην Νέα Ερυθραία Αττικής από Ρουμελιώτη πατέρα (Στείρι Βοιωτίας) και Μικρασιάτισσα μητέρα ( Αλάτσατα Μ. Ασίας). Πήγε στο Γυμνάσιο Κηφισιάς και σπούδασε Φυσική και Βιολογία στο Πανεπιστήμιο Αθηνών. Μαθήτευσε στους αειμνήστους καθηγητές Γεώργιο Πανταζή και Φώτη Καφάτο. Έκανε μεταδιδακτορικές σπουδές στο Πανεπιστήμιο Harvard με τον καθηγητή Κυτταρικής Βιολογίας Daniel Branton, Μετεκπαιδευτηκε στα Πανεπιστήμια Brandeis, Colorado, Johns Hopkins, και στα Ερευνητικά κέντρα EMBL, CNRS, MRC, CAMBRIDGE. Μετά την επάνοδο του στην Ελλάδα διορίστηκε σε θέση Επιμελητή στο Εργαστήριο Βιολογίας της Φυσικομαθηματικής Σχολής του Πανεπιστημίου Αθηνών. Έγινε Υφηγητής Βιολογίας και σταδιακά εξελέγη στις βαθμίδες Επίκουρου Καθηγητή, Αναπληρωτή Καθηγητή και Τακτικού Καθηγητή στο Τμήμα Βιολογίας του ΕΚΠΑ. Έχει λάβει μέρος σε πολυάριθμα διεθνή και ελληνικά Συνέδρια, ενώ έχει δημοσιεύσει 170 επιστημονικές εργασίες.

## Συγγραφικό έργο

* Το εγωιστικό γονίδιο / Richard Dawkins · μετάφραση Λ. Μαργαρίτης, Α. Τσουκαλαδάκης. ISBN 960-7578-08-2 ISBN 978-960-7578-08-2
* Ραδιοβιολογία ακτινοβολίες και ζωή

## Εξωτερικοί σύνδεσμοι
* Βλέπε προσωπική ιστοσελίδα http://Kyttariki.biol.uoa.gr ,
* Βιογραφικό Ελληνικό http://kyttariki.biol.uoa.gr/CV_LHM/cvMargaritis-GR-7-2005.htm 
* Βιογραφικό Αγγλικό http://kyttariki.biol.uoa.gr/margaritis-eng 

Κατηγορία:Έλληνες βιολόγοι
Κατηγορία:Ερευνητές
Κατηγορία:Έλληνες πανεπιστημιακοί του 20ού αιώνα
Κατηγορία:Μικρασιατικός Ελληνισμός
Λάγκαντιν

Το **Λαγκαντίν** είναι ένα χωριό στον Δήμο Οχρίδας, στα Σκόπια, στη Βόρεια Μακεδονία.

## Δημογραφία
Σύμφωνα με την απογραφή του 2002, το χωριό είχε πληθυσμό 20 κατοίκους. 

Οι εθνοτικές ομάδες του χωριού περιλαμβάνουν:

*Σλαβομακεδόνες 18
*Σέρβοι 1
*άλλοι 1

## Παραπομπές

Κατηγορία:Χωριά Δήμου Οχρίδας
Κατηγορία:Χωριά της Βόρειας Μακεδονίας
Άγιος Ανδρέας ο Κρητικός

Ο **Άγιος Ανδρέας o Κρητικός** είναι μάρτυρας της χριστιανικής εκκλησίας. Ηταν ένθερμος εικονόφιλος και εξαιτίας αυτού εκτελέστηκε στο Φόρο του Βοός της Κωνσταντινούπολης με εντολή του αυτοκράτορα Κωνσταντίνου Ε΄ το 766 ή 767, κατά τη διάρκεια της Εικονομαχίας . Η μέρα εορτασμού του είναι η 17η Οκτωβρίου.

Η Μονή του Αγίου Ανδρέου εν τη Κρίσει στην Κωνσταντινούπολη, το σημερινό Τέμενος Κοτζά Μουσταφά Πασά, ήταν αφιερωμένη σε αυτόν.

## Παραπομπές


Ανδρεας
Κατηγορία:Χριστιανοί μάρτυρες του 8ου αιώνα
Σερτανένσε ΦΚ

Η **Σερτανένσε Φουτεμπόλ Κλούμπε** (πορτογαλικά: *Sertanense Futebol Clube*) είναι πορτογαλικός ποδοσφαιρικός σύλλογο με έδρα τη Σερτάν. Ιδρύθηκε το 1934 και την περίοδο 2018-19 συμμετείχε στην Campeonato de Portugal. Παίζει τους εντός έδρας αγώνες της στο *Campo de Jogos Dr. Marques dos Santos*.

## Ιστορία
Η Σερτανένσε είναι ο μεγαλύτερος αθλητικός σύλλογος της Σερτάν και η οποία ιδρύθηκε από τον Casimiro Farinha στις 17 Φεβρουαρίου 1934, τελικά καταφεύγοντας αποκλειστικά στο ποδόσφαιρο, αφού είχε αφιερώσει το μεγαλύτερο μέρος της στο αθλητικό ψάρεμα, συλλέγοντας μερικά εθνικά τρόπαια.

Δις πρωταθλητές περιφέρειας, το 1998 και το 2000, έφτασε για πρώτη φορά στην Τρίτη Κατηγορία Πορτογαλίας το 2009. Εκείνο το καλοκαίρι, ο πρώην τερματοφύλακας της Εθνικής Πορτογαλίας U21 José Bizarro - νικητής του Παγκόσμιου Κυπύλλου U20 το 1989 - ανέλαβε την ομάδα. Στο Κύπελλο εκείνης και της προηγούμενης σεζόν, ο σύλλογος αντιμετώπισε την Πόρτο της Πριμέιρα Λίγα, από την οποία έχασε με 0-4 και στις δύο περιπτώσεις (μία εντός έδρας). 
[δεξιά|μικρογραφία|500x500εσ| Κασκόλ για τον αγώνα μεταξύ Πόρτο και Σερτανένσε για το πορτογαλικό Κύπελλο το 2008, στο [:pt:Campo de Jogos Dr. Marques dos Santos|Dr. Marques dos Santos. ]]

## Συμμετοχές

* Βαθμίδα 3, Segunda Divisão: 3 (υψηλότερη κατάταξη: 5η) 
* Βαθμίδα 4, Terceira Divisão: 18 (1 τίτλος) 
* Taça de Portugal: 21

## Περίοδο σε περίοδο

## Διακρίσεις

* Περιφερειακό Πρωτάθλημα Castelo Branco : 1987-88, 1999-2000 
* Γ΄ Κατηγορία Πορτογαλίας : 2008-09

## Παραπομπές

## Εξωτερικοί σύνδεσμοι

* Επίσημος ιστότοπος  
* Προφίλ ομάδας ZeroZero 
* Προφίλ ομάδας ForeDeJogo   
* Ιστολόγιο Sertanense 

Κατηγορία:Ποδοσφαιρικές ομάδες Πορτογαλίας
Κατηγορία:Ιδρύσεις ποδοσφαιρικών ομάδων το 1934
Περουβιανή αλεπού της ερήμου

thumb
Η **περουβιανή αλεπού της ερήμου** (*Lycalopex sechurae*), που ονομάζεται επίσης **αλεπού της Σετσούρας**, είναι ένα μικρό νοτιοαμερικανικό είδος κυνίδη στενά συγγενικό με άλλες «ψευδείς» αλεπούδες ή λυκαλώπεκες. Βρίσκεται στην Έρημο Σετσούρα στο νοτιοδυτικό Ισημερινό και στο βορειοδυτικό Περού.

## Περιγραφή
Η περουβιανή αλεπού της ερήμου είναι μικρή για κυνίδης, ζυγίζοντας 2,6 έως 4,2 κιλά, με μήκος κεφαλής και σώματος 50 έως 78 εκατοστά και ουρά 27 έως 34 εκατοστά. Η γούνα της είναι γκρίζο αγκούτι στο μεγαλύτερο μέρος του σώματος, ξεθωριάζοντας σε άσπρο ή κρεμ χρώμα στην κοιλιά. Υπάρχουν κοκκινωπά καφέ σημάδια στην πίσω πλευρά των αφτιών, γύρω από τα μάτια, και στα πόδια. Το ρύγχος είναι σκούρο γκρι, και μια γκρίζα λωρίδα εκτείνεται δια μέσου του στήθους. Η ουρά της είναι μαύρη στην άκρη. Έχει μικρά δόντια, προσαρμοσμένα για να τρέφεται με έντομα και ξηρά φυτά, με αλεπουδίσιους κυνόδοντες.

Ο αριθμός χρωμοσωμάτων είναι 2n=74.

## Παραπομπές


Κατηγορία:Είδη προ απειλής (NT)
Κατηγορία:Λυκαλώπηξ
Γκαστόν Β΄ της Φουά

Ο **Γκαστόν Β΄**, γαλλ. Gaston II (1308 - Σεπτέμβριος 1343) από τον Οίκο των Φουά ήταν 10ος κόμης της Φουά, (ως Γκαστόν Θ΄) υποκόμης τού Μπεάρν, κ.ά.

## Βιογραφία
Ήταν γιος τού Γκαστόν Α΄ κόμη της Φουά και της Ιωάννας των Καπετιδών-Αρτουά, κόρης τού Φιλίππου κυρίου του Κονς.

Το 1315 διαδέχθηκε τον πατέρα του και έγινε κόμης της Φουά & υποκόμης τού Μπεάρν, Γκαμπαρντάν, Νεμπουζάν & Λωτρέκ υπό την επιτροπεία της μητέρας του. Το 1331 ο Γκαστόν Β΄ φυλάκισε την Ιωάννα στο κάστρο της Φουά· αργότερα τη μετακίνησε διαδοχικά στο Ορτέζ, τη Λούρδη και το Καρμπόν.

Με τον γάμο του με την Ελεονώρ ντε Κομμάνζ (κόρη της Λάουρα ντε Μονφόρ), έλαβε ως προίκα τα δικαιώματά της στην κομητεία τού Μπιγκόρ.

Για τη δράση του κατά την κατάκτηση τού Ταρτάς το 1339, έλαβε τον τίτλο τού υποκόμη τού Λωτρέκ. Συμμετείχε στην πολιορκία τού Αλγερίκας (1342-44) στη νότιο Ισπανία, που έγινε από τον Αλφόνσο ΙΑ΄ της Καστίλης. Απεβίωσε από λοιμό (επιδημία) στη Σεβίλλη το 1343.

## Οικογένεια
Νυμφεύτηκε την εξαδέλφη του Ελεονώρα ντε Κομμάνζ, κόρη τού Βερτράνδου Ζ΄ τού Κομμάνζ και είχε τέκνο:
* Γκαστόν Γ΄ 1331-1391, κόμης της Φουά.

Από μη νόμιμη σχέση είχε φυσικά τέκνα:
* Πέδρο ντε Μπεάρν, νυμφεύτηκε τη Φλορένσα δε Αραγόν, κυρία τού Βίσκαϋ.
* Μπεαρνέζα, παντρεύτηκε τον Αρνάλντο Ραμόν δε Καστελλνού υποκόμη τού Ορτέζ.
* Μαργαρίτα, παντρεύτηκε τον Ζουάν δε Καστελλβερδού, κύριο τού Κωμόν.
* Αρνάλντ-Γουλλιέρμο ντε Μπεάρν απεβ. 1391, νυμφεύτηκε τη Χουάνα κυρία τού Μορλαάς.

## Παραπομπές


## Πηγές
* Κόμητες της Γαλλίας

Κατηγορία:Οίκος της Φουά
Αλεπού του Δαρβίνου

thumb
Η **αλεπού του Δαρβίνου** (*Lycalopex fulvipes*) είναι ένα απειλούμενο κυνοειδές από το γένος *[[Λυκαλώπηξ]]*. Είναι γνωστό ως ***zorro chilote*** ή ***zorro de Darwin*** στα ισπανικά και ζει στο Εθνικό Πάρκο Ναγουελβούτα (Περιοχή Αρακουανία), η Παράκτια Οροσειρά της Βαλδίβια (Περιοχή Λος Ρίος) στην ηπειρωτική Χιλή και τη Νήσο Τσιλοέ. Αυτό το μικρό, σκουρόχρωμο κυνοειδές ζυγίζει 1,8 έως 3,95 κιλά, έχει μήκος κεφαλής και σώματος 48 έως 59 εκατοστών και ουρά που είναι 17,5 έως 25,5 εκατοστά.

Η αλεπού του Δαρβίνου συλλέχθηκε για πρώτη φορά από το νησί Σαν Πέδρο στα ανοικτά των ακτών της Χιλής από τον φυσιοδίφη Κάρολο Δαρβίνο το 1834. Για καιρό θεωρούταν ότι η αλεπού του Δαρβίνου ήταν υποείδος της νοτιοαμερικανικής γκρίζας αλεπούς (*L. griseus*)· ωστόσο, η ανακάλυψη ενός μικρού πληθυσμού αλεπούδων του Δαρβίνου στην ηπειρωτική χώρα στο Εθνικό Πάρκο Ναγουελβούτα το 1990 και η επακόλουθη γενετική ανάλυση διευκρίνισαν την ιδιότητα της αλεπούς ως ένα μοναδικό είδος. Το 2012 και το 2013 επιβεβαιώθηκε η παρουσία της αλεπούς του Δαρβίνου στο Πάρκο Όνκολ, στο Εθνικό Πάρκο Αλέρσε Κοστέρο και στην Παράκτια Προστατευόμενη Περιοχή της Βαλδίβια μέσω καμερών-παγίδων.

## Παραπομπές


Κατηγορία:Λυκαλώπηξ
Αλεπού της πάμπας

thumb
Η **αλεπού της πάμπας** (*Lycalopex gymnocercus*) είναι μεσαίου μεγέθους λυκαλώπηξ ή «ψευδής» αλεπού, που προέρχεται από τις πάμπες της Νότιας Αμερικής.

## Περιγραφή
[thumb|left|Η οδοντοστοιχία της αλεπούς της πάμπας (δεξιά) σε σύγκριση με εκείνη της [Κόκκινη αλεπού|κόκκινης αλεπούς (αριστερά)]]
Η αλεπού της πάμπας μοιάζει με το κούλπεο ή αλλιώς αλεπού των Άνδεων σε εμφάνιση και μέγεθος, αλλά έχει ένα αναλογικά ευρύτερο ρύγχος, κοκκινωπή γούνα στο κεφάλι και το λαιμό και ένα μαύρο σημάδι στη μουσούδα. Η κοντή, πυκνή της γούνα είναι γκρι στο μεγαλύτερο μέρος του σώματος, με μια μαύρη γραμμή να διατρέχει την πλάτη ως την ουρά, και την ωχρή, σχεδόν λευκή, κοιλιά. Τα αφτιά είναι τριγωνικά, πλατιά και σχετικά μεγάλα και είναι κοκκινωπά στην εξωτερική επιφάνεια και λευκά στην εσωτερική επιφάνεια. Οι εσωτερικές επιφάνειες των ποδιών έχουν παρόμοιο χρώμα με την κοιλιά, ενώ η εξωτερική επιφάνεια είναι κοκκινωπή στα μπροστινά άκρα και γκρι στα οπίσθια άκρα· το κάτω οπίσθιο άκρο φέρει επίσης μια χαρακτηριστική μαύρη βούλα. Τα ενήλικα κυμαίνονται από 51 έως 80 εκατοστά σε μήκος σώματος και ζυγίζουν 2,4 έως 8,0 κιλά· τα αρσενικά είναι περίπου 10% βαρύτερα από τα θηλυκά.

Στο βόρειο τμήμα της έκτασης της περιοχής της, η αλεπού της πάμπας είναι πιο πλούσια σε χρώμα από ό,τι στο νότιο τμήμα.

## Παραπομπές


Κατηγορία:Είδη ελαχίστης ανησυχίας (LC)
Κατηγορία:Λυκαλώπηξ
Σάντι Μόρις

Η **Σάντι Μόρις** (*Sandi Morris*, γεννήθηκε 8 Ιουλίου 1992) είναι Αμερικανίδα αθλήτρια του στίβου, που αγωνίζεται στο άλμα επί κοντώ.

Το ατομικό της ρεκόρ στον ανοικτό στίβο (5,00 μέτρα) είναι η τρίτη καλύτερη επίδοση όλων των εποχών σε ανοικτό και κλειστό στίβο μαζί, καθώς και ρεκόρ Ηνωμένων Πολιτειών στον ανοικτό στίβο.

Το πρώτο της διεθνές μετάλλιο σε μεγάλη διοργάνωση το κατέκτησε το 2016 στο Παγκόσμιο Πρωτάθλημα Κλειστού Στίβου 2016 στο Πόρτλαντ των ΗΠΑ, ασημένιο με άλμα στα 4,85, πίσω από την ομοεθνή της Τζένιφερ Σουρ.

Το ασημένιο μετάλλιο κατέκτησε και στους Ολυμπιακούς Αγώνες 2016 στο Ρίο ντε Τζανέιρο, με άλμα στα 4,85 μέτρα, πίσω από την Ελληνίδα Κατερίνα Στεφανίδη.
Εκείνη τη χρονιά σημείωσε και το ατομικό ρεκόρ των 5 μέτρων, στο Diamond League των Βρυξελλών.

Ένα χρόνο μετά, κατέκτησε ξανά το ασημένιο μετάλλιο στο Παγκόσμιο Πρωτάθλημα Στίβου 2017, στο Λονδίνο, με άλμα στα 4,75 μέτρα, με πρώτη ξανά την Κατερίνα Στεφανίδη.

Το πρώτο της χρυσό μετάλλιο σε μεγάλη διοργάνωση το πήρε στο Παγκόσμιο Πρωτάθλημα Κλειστού Στίβου 2018 στο Μπέρμιγχαμ, με άλμα στα 4,95, νέο ρεκόρ Πρωταθλήματος και νέο ατομικό ρεκόρ.

## Ατομικά ρεκόρ

* Ανοιχτός στίβος: 5,00 μέτρα (Βρυξέλλες 2016)
* Κλειστός στίβος: 4,95 μ. (Πόρτλαντ 2016, Μπέρμιγχαμ 2018)

## Παραπομπές


## Εξωτερικοί σύνδεσμοι
 

Κατηγορία:Αμερικανοί αθλητές του στίβου
Κατηγορία:Αμερικανοί Ολυμπιονίκες
Κατηγορία:Επικοντιστές
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αργυροί Ολυμπιονίκες του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Κλειστού Στίβου
Νοτιοαμερικανική γκρίζα αλεπού

thumb
Η **νοτιοαμερικανική γκρίζα αλεπού** (*Lycalopex griseus*), γνωστή και ως **παταγονική αλεπού**, είναι είδος *[[Λυκαλώπηξ|Λυκαλώπεκος]]*, οι «ψευδείς» αλεπούδες. Είναι ενδημική στο νότιο τμήμα της Νότιας Αμερικής.

## Περιγραφή
thumb|Ζευγάρι νοτιοαμερικανικών γκρίζων αλεπούδων στο ηφαίστειο Λόνκιμαϊ, Περιοχή Αραουκανία, Χιλή|left|250x250px
Η νοτιοαμερικανική γκρίζα αλεπού είναι ένας μικρός αλεπουδόμορφος κυνίδης, ο οποίος ζυγίζει 2,5 έως 5,45 χιλιόγραμμα, και έχει μήκος 65 έως 110 εκατοστά με ουρά 20 έως 43 εκατοστών. Το κεφάλι είναι κοκκινωπό-καφέ διάστικτο με λευκό χρώμα. Τα αφτιά είναι μεγάλα και υπάρχει μια ιδιαίτερη μαύρη βούλα στο πηγούνι. Το τρίχωμα είναι στικτό, με προστατευτικές τρίχες αγκούτι και ένα κοντό, πυκνό ανοιχτόχρωμο υποτρίχωμα. Η κοιλιά είναι ανοιχτό γκρι. Τα άκρα είναι καστανόξανθα και οι μηροί διασταυρώνονται από μια σκουρόχρωμη γραμμή. Η μακριά, φουντωτή ουρά έχει μια σκουρόχρωμη ραχιαία ρίγα και σκουρόχρωμη άκρη με ένα ωχρότερο, διάστικτο κάτω τμήμα.

## Παραπομπές


Κατηγορία:Είδη ελαχίστης ανησυχίας (LC)
Κατηγορία:Λυκαλώπηξ
Australopithecus garhi

Ο ***Australopithecus garhi*** είναι είδος αυστραλοπιθήκου. Το είδος ανακαλύφθηκε το 1996, από μια ομάδα παλαιοντολόγων με επικεφαλής τους Μπερχάν Άσφω και Τιμ Γουάιτ.

Οι ενδείξεις από τα υπολείμματα του δείχνουν ότι εκπροσωπεί τη μεταβατική φάση μεταξύ των ειδών *[[Australopithecus]]* και *[[Homo]]*.

## Παραπομπές


Κατηγορία:Ανθρωπίδες
Κατηγορία:Προϊστορικά πρωτεύοντα
Κατηγορία:Ανθρώπινη εξέλιξη
Αλεπού των Άνδεων

Η **αλεπού των Άνδεων** (*Lycalopex culpaeus*), γνωστή και ως **κούλπεο**, **ζόρρο κούλπεο**, **ζόρρο των Άνδεων**, **λύκος παράμο**, **λύκος των Άνδεων** και **αλεπού  κουλπέο** είναι είδος Λυκαλώπεκος. Είναι ο δεύτερος μεγαλύτερος γηγενής κυνίδης στη Νότια Αμερική, μετά τον χαιτοφόρο λύκο. Στην εμφάνιση φέρει πολλές ομοιότητες με την ευρέως αναγνωρισμένη κόκκινη αλεπού. Δεν είναι όμως αληθινή αλεπού και έχει μεγαλύτερη συγγένεια με τους λύκους και τα τσακάλια.
## Περιγραφή
Έχει γκρι και κοκκινωπή γούνα, λευκό πηγούνι, κοκκινωπά πόδια και μια ρίγα στην πλάτη που μπορεί να είναι ελάχιστα ορατή. Έχει μέγεθος μεταξύ της κόκκινης αλεπούς και του κογιότ και ζυγίζει 5-13,5 κιλά. Έχει μήκος 95-132 εκατοστόμετρα μαζί με την ουρά η οποία έχει μήκος 32-44 εκατοστόμετρα.

## Ζωή

### Ενδιαίτημα
Η αλεπού των Άνδεων ζει σε ποικιλία ενδιαιτημάτων, από αραιές ζούγκλες μέχρι ερήμους.

### Διατροφή
Η διατροφή της  αποτελείται κυρίως από τρωκτικά, κουνέλια, πουλιά και σαύρες, και σε μικρότερο βαθμό, από φυτικό υλικό και ψοφίμια. Η αλεπού των Άνδεων περιστασιακά επιτίθεται σε πρόβατα και επομένως συχνά θηρεύεται ή δηλητηριάζεται.

### Κατανομή
Η αλεπού των Άνδεων ζει από τον Ισημερινό και το Περού, έως και τις νοτιότερες περιοχές της Παταγονίας, κατά μήκος της οροσειράς των Άνδεων. Σε ορισμένες περιοχές έχει γίνει σπάνια, αλλά σε γενικές γραμμές το είδος δεν απειλείται με εξαφάνιση.

### Αναπαραγωγή
Η αναπαραγωγική περίοδος βρίσκεται ανάμεσα στον Αύγουστο και τον Οκτώβριο. Η περίοδος κύησης διαρκεί 55-60 ημέρες και στο τέλος της το θηλυκό γεννάει 2-5 μικρά.

## Ταξινόμηση

Η αλεπού των Άνδεων περιλαμβάνει πέντε υποείδη.

* Lykalopex culpaeus andinus

* Lykalopex culpaeus culpaeus

* Lykalopex culpaeus lykoides
* Lykalopex culpaeus magellanicus
* Lykalopex culpaeus reissii

Η αλεπού των Άνδεων είχε εξημερωθεί για να δημιουργήσει τον σκύλο φουεγκίνο, αλλά το ζώο αυτό εξαφανίστηκε κάποια χρονική περίοδο μεταξύ του 1880 και 1919.

## Παραπομπές


Κατηγορία:Λυκαλώπηξ